**Demokrati**

Demokrati betyder folkestyre. Ordet stammer fra græsk (demos = folk, kratein = at styre/herske). I et demokrati vælger folket nogle personer til parlamentet – i Danmark til Folketinget – som vedtager landets love.

Ethvert demokrati har regler for, hvordan parlamentet bliver valgt, hvordan regeringen dannes, og hvad staten kan bestemme på vegne af den enkelte borger. De regler kaldes en forfatning. Forfatningen i Danmark hedder grundloven.

**Magtens tredeling**

En betegnelse for princippet om den lovgivende magt, den udøvende magt og den dømmende magt. Magtdelingen skal forhindre magtmisbrug.

Det er bestemt i grundlovens § 3, at magten skal deles i tre:

* den lovgivende magt (Folketinget og regeringen i forening)
* den udøvende magt (regeringen)
* den dømmende magt (domstolene).

Der er ikke konsensus om en definition af demokrati, men [lighed for loven](https://da.wikipedia.org/wiki/Jura), [politiske frihedsrettigheder](https://da.wikipedia.org/wiki/Politik), som tale-, trykke- og forsamlingsfrihed samt [retssikkerhed](https://da.wikipedia.org/wiki/Retssikkerhed) er siden antikken blevet fremhævet som vigtige elementer i demokratiet.

Kilder: https://www.ft.dk/da/leksikon/Demokrati

https://da.wikipedia.org/wiki/Demokrati